text:
Ring
Sabha Parwa kacritayang Ida Sang Kresna mapakayun ring Asura Maya mangda ida
ngwangun bale paparuman luih pacing katur ring Ida Sang Yudistira. Bale
paparumane sane pacing kakaryanin mangda nenten wenten sane nyaihin. Rencanaang
apang melah, apang mesanekan genah palinggih watek dewa, asura, muah manusa.
Raris si Maya ngwangun bale paparuman punika sane dahat luih nenten wenten
nyamenin skabecikane. Mas manik sesocane mateja nyunarin bale paparuman,
mawinan setata galang, yadiastun ritatkala wengi ngesorang linggih Ida Betara
Brahma, dindingnyane meteplek antuk mas, madaging ukir-ukiran, ngulangunin
pisan. Ring jeroning bale paparumane punika kakaryanin tlaga sane toyannyane
daat ening kauparengga antuk tunjung sedeng mekar miwah ulem-uleman sane
malakar antuk mas manik. Ring tepin bale paparumane madaging undag malakar
antuk manik putih. Sakideh bale paparumane wenten tlaga madaging sekar
mawarna-warni. Tarune ngrembun nayuhin genah punika, makawinan sapasira ugi
rauh irika bengong tur ulangun ngaksi kaluihan bale paparumane.
Kacritayang
sane mangkin Ida Sang Prabu Yudistira ngwentenangs upakara pamlaspas bale
paparuman. Para Brahmana miwah para Kesatria sami kaundang. Ida Sang Panca
Pandawa daat ledang, santukan karauhin olih para Resi miwah Para Ratu saking
dura Negara. Taler sawitran Sang Arjuna sami ngrauhin. Sang Yudistira malinggih
kasarengin antuk para resi miwah para kesatriane. Tan bina kadi Ida Betara
Brahma kasarengin antuk para dewatane ring suargan.
Critayang
mangkin Sang Yudistira pacang ngalaksanayang Rajasuya. Sang Yudistira
ngarsayang tetimbangan ring sameton-sameton idane, Bhagawanta, miwah ring Sang
Kresna. Sameton-sameton idane, Bhagawanta, miwah Sang Kresna micayang
tetimbangan, Sang Yudistira patut ngalaksanayang Rajasuya punika, sakewanten
wenten Prabu ring Magada mawasta Sang Jarasanda ratu sakti turin teguh luihing kagunan, Sang Prabu
Yudistira patut pisan jumeneng maharaja. Sang Kresna micayang tetimbangan
inggih punika Sang Yudistira tan prasida ngalaksanayang Rajasuya sakantun Sang
Jarasanda maurip, ipun sane maka pamencanan sang Prabu.
Kacrita
mangkin perang tanding Sang Bima ring Sang Jarasanda. Sang Jarasanda kalintang
sakti tan silah ring sarwa sanjata tan prasida kakasorang ring payudan. Nanging
Sang Jarasanda sinah kaom yening yuda sami mamongol. Sang Bima sane siteng tur
akas sinah nyidayang ngaonang Sang Jarasanda, Sang Arjuna miwah Sang Bima ka magda mapi-mapi dados Brahmana. Sasampun
rauh ring kuta Magada sane mawasta Giriwraja raris ngranjing ka kori agunge.
Jag pramangkin kayun Sang Tiga brangti, raris munggah nelejek pucak kori agunge
sane mawasta Caityaka ngantos balbal. Kacarita di gelis Sang Tiga sampun wenten
ring kuta Negara, makeh sane becik tur asri kapanggihin. Sasampune nglintangin
tigang kori agung akeh pagebage nampekin. Sang Tiga nyujur Ida Sang Prabu
Jarasanda. Ida Sang Prabu nampenin Sang Tiga pranamia ngaturang toya wajik
cokor miwah micayang sane sios-siosan. Irika Sang Jarasanda miwah Sang kresna
maatur-atur duaning nyamannyane makakalih meneng kemanten mawinan sedeng
monabrata. Ida nenten mabebaosan nyantos tengah wengi. Sampun lintang tengah
wengi wau nglebarang bratanna. Raris tamiune maka tetiga katuran genah makolem.
Critayang
sampun tengah wengi raris Prabu Jarasanda ngrauhin Sang Tiga ring pakoleman.
Prabu Jarasanda bengong nyingak busanan sang maraga tamiu kalintang tawah.
Raris Sang Prabu Jarasanda mataken napi sujatine tetujon Sang Tiga rauh mriki?
Sang Tiga maosang indik tetujon nyane, miring pangandikan punika raris Prabu Jarasanda ngenahang gelungidane
raris mapusungan saha ngandika “Ih Kresna, emang tiang nglawan I Dewa, apa buin
I Arjuna jadma ngudaples. Bima tragian dewek I Dewane!” Jag wirosa Sang
Jarasanda nyagjag makecog tur nampel Sang Bima. Sang Bima makelid. Beh rame yudane
patunggalan, sami sakti, sami teguh. Saling jagur, saling tampel, saling
pantigang magulet rames pisan. Ri tatkala rames yudane punika makeh sane
nonoton, siuan panjake, brahmana, kesatria, wesia miwah sudra taler para
istrine rauh nonoton Sang Jarasanda sareng Sang Bima patunggalan. Sang
Jarasanda kasaup raris kapecik tur
katepes ring entudidane ngrepet tulang giing Sang Jarasandane, ragane pegat
dados kekalih. Santukan ledang idane raris Sang Bima ica ngakak kabinawa.
Sang
Kresna, Arjuna, miwah Bimasena raris nyujur genah para artune tumuli kamedalang
saking krangkeng. Raris ida mawali budal nglinggihin kretan Sang Jarasandane.
Wau rauh ring jaba kuta mabriuk panjak Magadane ngaturang bakti ring Sang
Kresna. Para ratu sane sampun bebas pranamia
nyubakti saha atur napi patut karyanin antuk ngwales suecan palungguh Sang
Kresna. “Sri Maharaja Yudistira mapikayun ngwangun yadnya Rajasuya, ida sane
patut tulungin I Dewa”, sapunika pangandikan Sang Kresna. Para
retune sami sairing tur ngaturang mas manik masesocan sada mada makueh.
Selanturipun rauh Sang Sahadewa putran Jarasanda kairing antuk
sameton-sametonidane rauhing bala tanda mantra sami, raris mungkul nyubakti
ring Sang Kresna saha ngaturang punia inten berlian mas manik. Sang Kresna,
Arjuna miwah Sang Bima nglanturang mamargi budal ka Indraprasta makta mas
manik, intan berlian akueh pisan. Sampun rauh ring Indraprasta, raris tangkil
ring Sang Prabu Yudistira ngenikain indik Sang Jarasanda sane sampun kapademang
antuk arin I Ratu Sang Bima, para retune sane kakrangkeng ring Giriwraja sampun
kabebasang. Daat ledang Sang Yudistira, raris ngelut baun arinidane Sang
Bimarjuna.
Sasampune
Sang Jarasanda seda, Sang Arjuna mapakayun mangda para retune ring dura Negara
ngalap kasor tur ngaturang upeti ring Sang Pandawa, kaanggen upakar yadnya
agung Rajasuya.Kacrita padabdab pamargin Sang Catur Pandawa. Sang Arjuna
ngungsi ngalerang nglinggihin kreta paican Betara Agni, Sang Bima nganginang,
sang Sahadewa ngelodang muah Sang Nakula ngauhang. Pamargin Sang Catur Pandawa
sinarengan nyatur desa. Sang Prabu Yudistira jenek ring puri Kandawaprasta.
Kacrita
sasampun Sang Catur Pandawa labda karya molih arta-brana makueh pisan, raris
pakantinidane miwah prakangge Indrapsatane matur, “Inggih Ratu Sang Prabu,
mangkin sampun rauh panamayane Palungguh Maharaja ngwentenang upacara Rajasuya
punika. Ngiring mangkin dabdabang karya druene!” Gelis crita, sasampune Sang
Yudistira mabiseka dados Maharaja, raris ida ngepahang karyane ring
pangemongnya soang-soang. Sang Dussasama sane nureksain boga-upabogane. Sang
Aswatama sane kasukserahin nyembrama para retune wantah Ida Sang Sanjaya.
Begawan Bisma miwah Begawan Drona katurin maritiaksa sane patut miwah sane tan
patut kakaryanin. Begawan Krepa ngraksa sarwa mulene, minakadi mas manik,
inten, berlian, perka, miwah sakancan punika, tur ngraksa dana puniane sane
pacing katur ring para brahmanane.
Sang
Walika, Prabu Drestarasta, Sang Samodata, miwah Sang Jayadrata kairing antuk
Sang Nakula dados pangenter pamargan upacarane. Sang Widura dane nabdabang
sapariindik dana puniane. Daweg punika para dewane taler natasin pamargin
upacara yadnya Rajasuya punika. Maharaja Yudistira mapaica boga-upaboga miwah
mas manik ring soang-soang sang ngrauhin manut oneng-onengipune. Cutetipun
sapasira ugi rauh wiadin tangkil ritatkala upacara yadnya Rajasuya sami kaicen
paica manut kaonengan ipun soang-soang.
Ring
kenjekan karyane, sasampun Sang Yudistira katirtain, para resi lan brahmana,
para ratu sinamian ngranjing ka pasanggrahan sane wenten ring sajeroning
wewangunan upacara punika. Irika mabebaosan indik saling timbale nyihnayang
kawagedannya soang-soang, wenten mabebaosan indik agama, indik kasuniatan,
wenten taler ngaturang gegiras nyantos bebaose nglantur. Gelis crita Begawan
Bisma ngandika ring Sang Yudistira, “Uduh Cening Yudistira, pirengang apang
melah! Aturang toya wasuh cokor ento ring sang ngrauhin. Ida sang muput karya,
nabe, sameton, brahmana putus, sawitra miwah para ratu, buka nemnem ento patut
aturin toya wasuh cokor. Ento patut aturin I Dewa paling malu, prahcihna baktin
I Dewane ring Sang ngrauhin sawireh ida suba makelo meneng dini”. Sang
Yudistira jujut mataken, “Inggih Kakiang maha wicaksana, sapasira sane patut
aturin titiang pinih riin toya wasuh cokor punika?” Begawan Bisma ngandika,
“Sang Prabu Kresna aturin pinih dumun, sawireh luihing kasaktian, kawigunan
muah kawicaksanan. Sang Prabu Kresna satmaka surya nyunarin karyan I Dewane”.
Raris Sang Sahadewa digelis ngaturang wasuh cokor punika ring Sang Prabu
Kresna. Nyingak indike asapunika. Prabu Cedi Sisupala kalintang branting
mawinan tata laksana punika nenten becik
taler nenten pisan nganutin laksana leluhur sane sampun kasumbung ring jagate.
Raris Maharaja Yudistira nyaurin pangandika Prabu Cedi Sisupala, ida mabaos
tirta wasuh cokor katur kapratama ring Sang Kresna, boya saking laksanannyane,
boya saking ulian pabesikan muah dot apang kaalem. Sang Kresna kabaktinin olih
jagat tigane, sawireh kesatriane, kawicaksanannyane, kawigunannyane, setata
molih saluiring karya. Sahadewa miwah Begawan Narada mataken, sapasira sane
nenten sumpu toya wasuh cokor katur ring Sang Kresna? Raris Prabu Cedi magebras
matangi ngadeg tur nitahang para retune sane satinut ring raganidane mangda
ngapialangin karya agung Rajasuya punika.
Kacritayang
mangkin Prabu Cedi Sisupala nenten pisan setuju, irika Prabu Cedi maosang indik
kakaonan Sang Bisma. Mireng sapunika raris Sang Kresna ngandika banban, ida
maosang indik corah Sisupalane marep
ring Sang Kresna, Sisupala taler cangkah-cumangkah ngedotang Rukmini. Sane
mangkin sampun puput sengkernyane, cingakin sareng sami ting jagi muputang
Sisupala! Wau asapunika pangandikan Sang Kresna jag mabalik para retune mapilon
ring Sang Kresna, nanging Sisupala kedek ngakak. Irika Sang Kresna ngregep, tan
asue cakranidane sampun wenten ring tanganidane. Dangan antuk Ida Sang Kresna
munggal Sisupala. Sapisan kewanten sampun puput, Prabu Cedi sakadi sander
krebek. Daweg punika yadiastun langite galang, sabehe kalintang bales, tatit
saling sambungin tur linuh magejeran. Para
retune sami engsek bengong, nyingak kawisesan Sang Kresna, para resi agung
miwah brahmanane sami muji-muji Sang Prabu Kresna.
Critayang
sane mangkin karya agung Rajasuyane prasida lantur becik pisan. Sampun puput
karyane raris para retune nampekin Sang Yudistira sarwi matur, “Ratu Maharaja
Yudistira, wiakti daat manibawa karya druene. I Ratu sampun sida karya tur
kajana lokq ring jagate, I Ratu molihang swadarma luih. I Ratu sampun nyuecain
titiang, sani mangkin titiang jai mapamit, mogi-mogi I Ratu rahajeng!” Sang
Yudsitira ngaturang pangayubagia tur suksma ring para retune sami. Raris
ngandikain arin-arinidane mangda ngiring rauh ring tepi siring panegara
Kandawaprasta. Raris Sang Kresna mapamit jagi ka Dwarawati. Sang Prabu Kresna
tangkil ring Dewi Kunti, Dewi Dropadi miwah Subadra ngandikayang jagi matulak
ka Dwarawati. Raris Sang Kresna ngandika, “Uduh Sri Maharaja Yudistira, dumadak
I Dewa setata kadi i gulem nayuhin mauripe, utawi sakadi I punyan kayu sane
atub ngetisin I kedis. Tresnain panjake sameton I Dewane. Sampunang lali ring
utsaha miwah swadarmane”. Raris Sang Kresna nyujur puri Dwarawati. Mangkin sane
kantun ring bale paparumane wantah Sang Duryadana miwah Sang Sangkuni.
Kacritayang
mangkin Sang Duryadana miwah Sang Sakuni wenten sajeroning bale paparumane.
Irika ida nyingakin keasrian tetangunan bale peparumane punika. Wiakti
kalintang ulangun ida ngaksi kaluihane, ngantos rauh ring genahe sane
bebaturanipun antuk kaca. Ida ngalnturang mamarga miderin nglila cita, saking
belogidane telaa sane toyanipun ening, kayunang ida bataran. Dadi ta runtuh ida
ka tlagane. Sang Bima miwah sane lian-lianan ica ingkel-ingkel ngaksi indike punika.
Nanging Sang Yudistira digelis ngandikain parekani mangda ngaturang busana luih
ring Sang Duryadana. Sang Duryadana ngutsahayang ngampakang jlanane, tangane
terus nyujuh, kandugi ida runtuh ngliling, kalintang jengah kayunidane raris
budal ka Astinapura. Ring margi jag meneng, nenten mabaos.
Sang
Sakuni uning ring indike asapunika, raris matur ngalipurang sungkawan Sang
Duryadanane. Sang Duryadana ngandika, “Uduh, paman Sankuni, kaliwat bengong
tiang ningalin kaagungan Sang Yudistira. Makajeng para retune nglapa kasor
teken Sang Yudistira. Buina karya Rajasuyane kalintang mawibawa. Tiang dot buka
keto. Aduh, paman bengong tiang nepukin wibawan Sang Pandawane. Keneh tiange
kebus jengah dot ngelah buka keto. Metu iri keneh tiange, yadiapin yan
keneh-kenehang tusing pantes tiang buka keti arepe teken Sang Pandawa. Sang
Duryadana mapiteket jagi ngalahang Sang Pandawa, yening sampun sinah
kasugihannyane muah bale paparumane makejang gelahang Ida. Sang Sakuni gelis
nimbal matur, “Sang Arjuna, Sang Kresna, Sang Bimasena, Sang Yudistira, Sang
Nakula Sahadewa miwah Sang Drupada rauhing putran-putranidane tan sida
kakasorang, yadiapin olih para dewatane sami. SAkewanten titiang uning naya
singid ngaonang Sang Yudistira. Becikang mirengang, tur laksanayang!” Sang
Duryadana nangsekang mataken, :kenken nayane ento paman, indayang tuturang!”
Sang
Sakuni matur, “Sang Yudistira oneng pisan maplalian, janten ida nenten nulak.
Titiang dueg pisan maplalian dadu, punika mawinan aturin Sang Yudistira.
Titiang jagi ngaonang ida, mangda kanto telas saplar padruenidane rauhing
jagatidane. Indike punika aturang ring Ida Sang Prabu Lingsir, mangdenne ida
ngesengin Sang Yudistira, janten Sang Yudistira kaonang titiang”. Sang
Duryadana nenten sumanggup matur ring ajinidane indik puniki, raris
kasukserahang ring Sang Sakuni. Sang sakuni kasarengin Sang Duryadana pedek
tangkil ring Maharaja Drestarasta, ngaturang indik kayun Sang Duryadanane
pacang ngadaang palian dadu sareng Yudistira. Sang Drestarasta pacang ngidih
tetimbangan ring I Widura sawireh manut pamineh Bapane, tuah I Widura prasida
ngaturang tetimbang sane rahayu. Raris Sang Drestarasta ngicenin ngalaksanayang
encen sane melah manut pamineh Sang Duryadana. Sakewala ipun pacang nyesel,
sawireh pamineh muah raos ipun nenten pisan manut ring kecap sastra agama.
Raris
Maharaja Drestarasta ngendikayang muputang bale paparumane masaka siu majalanan
satus. Mantri Widura kandikain ka Kandawaprasta mangda ngandikain Sang Pandawa
rauh ka Astina, nyingak bale paparumane nglanturang maplalian dadu. Critayang
sane mangkin Widura sampun rauh ring Pandawa. Di gelis Sang Yudistira nyambrama
pamanidane, tur mapitaken buat pangrauhnyane. Sang Widura matur papolosan,
“Inggih Ratu Sang Yudistira, titiang kautus olih Maharaja Drestarasta, mangdene
saih ring bale paparuman I Ratune. Usan punika raris I Ratu kairing maplalian.
Sane iring I Ratu madadu sampun sami sayaga. Dumadak I Ratu nagingin pakayun
Maharaja Drestarasta!” Benjangne
Maharaja Yudistira kairing olih arinidane miwah parek-parekane sami. Sapunika
taler Dewi Drupadi kairing antuk panyeroane. Raris Sang Pandawa sinamian
kasarengin Sang Widura nglinggihang kreta ka Astinapura. Sarauhe ring
Astinapura raris ida tangkil ring Maharaja Drestarasta taler irika nampek
Begawan Bisma, Begawan Drona, Begawan Krepa, Sang Karna, Sang Aswatama, Sang
Somadata, Sang Duryadana, Sang Salya, Sang Sakuni, Sang Dussasana rauhing
sametonnyane miwah para ratu sami sane wenten ring peparumane punika. Nenten
lali ida taler tangkil ring ibunidane Diah Gandari.
Raris
Sang Yudistira kairing ka pakoleman sane pinih utama. Benjang semengne sasampun
Ida Pandawa nrisandya raris ida lunga ka paparumane. Irika napak para retune
malinggih ring genahnya soang-soang. Digelis crita mangkin Sang Yudistira
maplalian dadu, Sang Yudistira ngetohang mutiara makeh pisan, Sang Duryadana
mas masesocan. Tohnyane sampun standing, raris Sang Sakuni mulang dadune, Sang
Sakuni menang tur masemu binger. Raris Sang Yudistira malih ngetohang
makudang-kudang mas, perak miwah arta branane lianan, kreta kaprabone sane
kalinggihin ka Astina, ketian panyeroan ayu anom-anom mapangangge sarwa mule,
panyiuan parekane mapangangge becik-becik, makudang-kudang gajah, kreta rauhing
60.000 prayoda, sami kakaonang olih Sang Sakuni. Critayang mangkin plalian
dadune rames pisan, Sang Sakuni setata menang. Sang Sakuni raris matur ring Yudistira ngenikain I Ratu
sampun makeh kaon, ngiring lanturang maplalian. Raris Ida Sang Yudistira
ngetohang ketian janar, panyatus yutaan jina, sampi, jaran, lembu teked ka
panak-panaknyane, kambing, domba sane wenten ring tepin tukad Sindu, panegara
rauhing saisinnyane sajabaning para brahmana, pepatih sane ngiring saha
busanannynae Sang Nakula miwah Sang Sahadewa. Sami punika sakasiki kakaonang
olih Sang Sakuni malarapan naya corah. Sang Yudistira malih ngetohang Sang
Arjuna, Sang Bimasena rauhing raganidane ketohang. Sami kakaonang olih Sang
Sakuni.
Critayang
mangkin Sang Yudistira ngetohang Dewi Drupadi. Sane maplalian muah sane nonton
ring plaliane punika mabiayuhan, wau mirage Dwi Drupadi katohang. Sang
Duryadana ngandika, “Paman Widura, alih
Drupadi ajak mai, depang ia bareng-bareng ngajak panyeroane”. Sang Widura
nenten prasida ngalaksanayang napi sane kanikain sareng Sang Duryadana. Baane
jejeh raris Pratikamin nangkilin Drupadi manawi Dewi Drupadi nenten prasida
sareng merika. Uning sapunika raris Sang Druyadana nikain Dussasana mangda nangkilin Drupadi. Digelis Sang Dussasana
mamargi ngrereh Dewi Drupadi. Sampun rauh ring genahnya, raris ida ngandika,
“Uduh Drupadi mai ajak beli. I Dewa suba kasuksrahang teken Korawane. Jani beli
Sang Korawa ayahin adi. Nah, mai eda kelad-kelid”. Dewi Drupadi matangi tur
malaib nyujur genah Dewi Gandarine. Sang Dussasana raris nguber keni kasangkuak
rambutidane. Sahasa sang Dussasana mai Drupadi ka paparumane. Dewi Drupadi
nyerit saha ngubat-abit, “Ih Dussasana, tusing ngelah kapiolasan, dadi malaksana
corah! Tui tuah suba titah”. Raris Sang Dussasana maid busanan Dewi Drupadi
kanti keles busananidane kasarengin olih Duryadana. Dewi Drupadi raris
ngandika, “Aduh, ring paparumane puniki parum para ratu sane sampun pascat ring
daging sastra agama miwah wikan ring kapanditan, sane patut baktinin titiang.
Sawiaktine tan manut sila sesanan titiang rauh tangkil mriki, santukan titiang
tanpa busana sapatuta. Ih, durjana suud malaksana kakene. Aduh ilang kautaman
Kuruwangsane. Kenken Begawan Bisma, Drona makadadua jag meneng ngaksi solah I
Korawane? Kenken dadi Mantri Widura ane wicaksane ento jag siep keto masi para
retune makejang ane ada dini”.
Sang
Wikarna putran Sang Drestarasta kalintang kapiolasan, raris ngandika, “Inggih
para ratu sinamian. Tepasin mangkin wiarane puniki! Yan tan asapunika sinah
sareng sami mangguh nraka. Begawan Bisma, Aji Prabu Drestarasta, panglingsir
makekalih keto masi Paman Widura jag meneng. Inggih Ratu sareng sami picayang
tetimbang miwah pamutus sane patut, sampunang bingung kategul antuk I
panceindria punika! Ratu sareng sinamian, napi ke I Ratu jagi mawecana utawi
meneng, titiang madrebe pamineh sapuniki. Yan kamanah antuk titiang sakadi
sepat siku-siku wiarane puniki. Sang wikan maosang; maboros, minum-inuman sane
munyahin, ngrereh wang istri angge maledang-ledangan miwah maplalian,
laksananne asapunika nenten patut kamargiang olih sang amengkurat. Dewi Drupadi
nenten pisan wenten iwangnyane, Sang Yudistira riinan ngalahang raganidane.
Usan punika wau Dewi Drupadi katohang, santukan Paman Sakuni pisereng,
mangdenne Dewi Drupadi kaanggen toh. Manut pamineh tiange nenten patut Drupadi
kamolihang olih Paman Sakuni.”
Makeh
sane matangi matutang pakayun Sang Wikarmane, wenten sane ngupet Sang Sakuni.
Sang Karna gelis ngandika, “Ih Wikarna, cai dogen tusing matutang. Cai mara
ibi, tusing pedas teken beneh kalawan pelih, tusing ngelah panglokika, bani
ngorahang Drupadi tusing kakalahang dadi gelah Korawane. Wikarna, arta brana
Pandawane, Pandawa makejang teked Drupadi kakalahang baan Paman Sakuni. Ih
Dussasana, ento Wikarna mapi-mapi pradnyan, andih pabanne. Embus gelung
Pandawane, lalungin Drupadi!” Raris Sang Pandawa nglukar busana kaprabone. Sang
Dussasana wirosa musbusin busanan Dewi Drupadine sajeroning saba punika. Dewi
Drupadi jerit saha tangis masesambatan ngastiti Sang Hyang Hari mangda ledang
waranugraha. Pandulamen Dewi Drupadi kapireng olih Sang Hyang Hari miwah Betara
Darma, raris ida tedun nanging tan katon, micayang waranugraha lan busana aneka
warna. Sang Dussasana tan rarianan musbusin busanan Dewi Drupadine, nanging
nenten telas-telas. Sampun panyatusan busananidane kakelesang, sakewanten Dewi
Drupadi kantun mabusana sampurna. Para retune
sami bengong ngantenang tur mamuji-muji kaluihang Dewi Drupadine.
Sang
Bima ngandika bangras, “Ih para kesatria makejang, padingehang munyin gelahe!
Gelah majanji bakal nues tangkah Dussasana tur nyeret getihne idup-idup rikala
siat Baratawangsane. Yan gelah cedok teken subaya apang tuara nepukin mambahan
leluhur gelahe!” Tan pasamodana jag masuara asune aung-aung, jaran miwah untane
ngrigih. Raris Dewi Gandari miwah Sang Widura pedek tangkil ring Maharaja
Drestarasta, nginangang siptan suaran buron punika. Daging siptane punika, boya
tiso wantah durmanggalane pacang rauh, nibenin Kurungwangsane. Maharaja
Drestarasta raris ngandika, “Uduh Ceing Yudistira! Dumadak Cening mangguh kerta
raharja! Nah, mawali Cening ka Indraprasta, titah panegaran Ceninge mangda
gemuh rahajeng. Cening suba pascat teken kasusilaan. Eda Cening nuutang
laksanan adin Ceninge I Duryadana. Jalemane tan pakadang sastra tuna susila
mesuang munyi sugal tur ngacuh rikala marebat. Nanging yan anak nawang sastra
tur susila ngresep teken pangrasan anak len. Cingakin tur elingang biang
Ceninge Dewi Gandari muah bapan Ceninge ane buta tur tua tenenan. Sujatine Bapa
dot nepukin Cening manyama briak-briuk. Mogi-mogi Cening ajak makejang suka
wirya rahajeng tur dirgayusa. Ane jani mawali Cening ka Indraprasta.” Raris
Sang Pandawa nunas mapamit budal ka Indraprasta kasarengin olih rabinidane Dewi
Drupadi miwah panjak-panjakidane.
Sabudal
Sang Pandawa, sane mangkin critayang ring Astinapura. Sang Dussasana kalintang
erang kayunnyane, saantukan Sang Pandawa kabebasang olih ajinida Prabu
Drestarasta. Sang Dussasana raris tangkil ring rakanidane Sang Duryadana
nguningayang jengah kayunidane tur maselselan, santukan ajinidane tan
pasamodana mebasang Sang Pandawa. Sang Duryadana, Dussasana, Karna miwah Sang
Sakuni tangkil ring Maharaja Drestarasta, pacang malih mamanah maplalian sareng
Sang Pandawa. Pasobaya toh-tohe ring plalian, sapa sira ja kaon maplalian,
mangda megenah ring alase wayah salami roars tiban nglukar kaprabon mapangangge
kulit manjangan. Sasampune roras tiban raris ka panegara nyaru, mangdenne
nenten wenten anak uning ring kasujatian deweknyane masue atiban. Yan kauningin
mawali ka alase wayah salami roars tiban. Singgih Sri Maharaja lugraha titiang
ngwentenang plalian malih! Sang Drestarasta mebasang Duryadana maplalian ngajak
nyamanne panduputra. Critayang sane mangkin utusan Maharaja Drestarasta
gegancangan mamargi nutug pamargan Sang Yudistira. Sampun doh sawat pamargan
Sang Yudistira wau prasida ipun ngacundukang. Sang kautus pranamia matur ring
Sang Prabu Yudistira, nguningayang daging pangandikan Ida Sang Prabu Lingsir,
mangdenne Ida Sang Pandawa mawali malih ka Astinapura maplalian dadu.
Daddiannya
Ida Sang Yudistira mawali ka Astinapura kairing antuk arin-arinidane muah Dewi
Drupadi. Tan sue ring margi kancit sampun rauh ring Astinapura. Ida nyujur tur
malinggih ring genah plalian dadune, yadiastun ida sampun janten uning ring
nanya singid Sang Sakunine. Sang Sakuni egar matur, “Ratu Sang Yudistira, Ida
Sang Prabu Lingsir, kalintang sueca ngwaliang druen I Ratune makasami. Sane
mangkin malih titiang ngiring I Ratu maplalian dadu. Pirengang becik-becik sane
dados bebuat. Sapasira ja kaon ring plalian dadune puniki, salami roras tiban
magenah ring alase wayah madurgama, nglukar kaprabon mapangangge blulang majangan. Ring warsa kaping tlulas rarsi
ngranjing ka panegara nyaru, mangdenne nenten wenten jadma uning ring
kasujatiannya. Yan pet wenten anak uning, malih mawali ka alase madurgame
salami roras tiban. Sasampunne lintang ring warsane kaping tlulas sane malih
soang-soang ngawengku kratonnyane. Sapunika pamutus tohe mangkin. Ratu Sang
Yudistira ngiring mangkin kikinang maplalian!”
Sang
Prabu Darmawangsa manggutan nampenin panangtang Sang Sakunine tur ngraris
mabuat. Sang Sakuni ngambil dadu tumuli kapulang. Sang Sakuni masuak, “Ha, ha,
ha titiang menang!” Sang Yudistira kaon maplalian, santukan asapunika manut
pasuketane dadi makinkin Ida Sang Pandawa jagi ngranjing ka alase madurgama.
Ida Sang Pandawa ngrauhing Dewi Drupadi nglukar busana kaprabone, magentos
antuk pangangge blulang manjangan. Sane wenten ring saba punika sami engsek
bengong ngaksi indike punika. Sakewanten Sang Sakuni, Duryadana, Karna muah
Sang Dussasana kalintang egar kayunidane. Raris Sang Yudistira nunas mapamit
ring Begawan Bisma, Prabu Somadata, Maharaja Walika, Begawan Drona, Begawan
Krepa miwah para ratune siosan, Sang Aswatama, Sang Widura, Maharaja
Drestarasta rauhing putran-putranidane, Sang Yuyutsu, Sang Sanjaya miwah
panjak-panjake sami. Sami alem ring Sang Yudsitira tur ngastawayang mangda Sang
Yudistira mangguh karahajengan, sakewanten pangastawane wantah sajeroning
angen. Sang Widura ngandika, “Uduh Cening Panduputra! Biang I Dewane Dewi Kunti
tuara patut ajak I Dewa ka alase. Ida kalintang mautama, buina suba lingsir.
Ida patut setata muponin kawiryan, bakal baktinin tur iring paman di purin pamane. DUmadak Cening
makejang mangguh rahajeng dirgayusa!”
Sang
Pandawa sumaur, “Inggih Paman, malarapan pangastawan Paman, dumadak Ida Sang
Hyang Paramawisesa asung kerta waranugraha ring titiang. Paman tan bina kadi
anggan ajin titiange. Titiang satinut tur nyuun sapituduh Paman.” Sasampune
Dewi Drupadi sayaga jagi mamargi raris ida nunas mapamit ring matuanidane Dewi
Kunti. Dewi Kunti ngelut baun mantunidane. Irika Dewi Kunti miwah Drupadi
nyretcet toyan panonidane, patrambus ring raganidane. Panjak Astinapurane
engsek bengong minakadinipun para istrine sami nyapcap yeh peninggalannyane
ngeton ratunnyane Sang Pandawa ngungsi alas madurgama.


c: text/html

text:
Ditu di alase bet ngeriung, ketuturan ada Gajah ane meawak gede, tegeh, kulitne tebel kakah, tur kereng ipun tanpa ingen. Sedak dina anu, I Gajah ento ngamuk. Sekancan taru ane ada ditu karubuh baan I Gajah. I Kedis, I Bojog, Kidang, tur ane lenan tusing ngelah tongos mesayuban. Taluh tur sebun I Kedis makejang ulung. I Kedis Siung kaliwat sebetne sawireh taluhne ane makere lekad ulung tur pianakne mati. Tan kodag baan jengah basangne nepukin solahne I Gajah. Keto masih buron ane lenan.
Sedek dina anu, buron-buron makejang mapunduh di carang-carang kayune bah. Para burone ento sangkep ngundukin solah ia I Gajah ane nyapa kadi aku. I Kedis Siung mepajar kene," Nah nyama-nyama ajak makejang ane idup dini dialase, yan buka kene sesai-sai solahne I Gajah, sinah suba iraga ajak makejang lakar mati. Sawireh umah tur amah-amahan I Rage suba telah keuwug tur kematiang teken I Gajah. Jani jalan ngeka daya, kenken baan apang nyidayang ngematiang I Gajah ". Semeton Rare Angon Nak Bali Belog sane wangiang titiang.
Yan mepalu arep, sinah suba iraga kaon, wireh ia buron kaliwat gede tur kereng" . Mesaut lantas I Kedis Blibis kene," Cang ngelah daya buka kene, kenken baan apang I Gajah buta tusing nepukin apa, di subane keto mara lantas dedehang ia apang ulung". Nah di subane keto, I Kedis Siung midep teken ia I Blibis tur mepaitungan ditu ajak ia I Goak, I Kedis Corek, teken I Kedis Gadangan. Di subane ingkup paitunganne ditu lantas pengeka dayane ento kelaksanayang.
Rikala rahina lemah galang, I Gajah klincak-klincak ditu di padange linggah laut I Kedis Corek mekeber tur maekin I Gajah. I Kedis Corek ngotolin sekancan kutu, tuma, tur ketekulan ane ada di awak I Gajah, apang tusing genit. I Corek sambilange magending di duur tundun ia I Gajah. Di subane keto, kasuen-suen, I Gajah merasa tis tur merasa kiap baane teken I Kedis Corek, lantas I Corek nyeritin la I Kedis Goak. I Goak teka kema, tur nyotot matane I Gajah buka dadua. I Gajah lantas bangun mekyayangan tur ngelur. Jlempah-jlempoh pati kaplug ia I Gajah wireh matane buta.
Di subane keto lantas I Kedis Siung ngorahin ia I Buyung apang metinggah tur metaluh di matane, apang kanti matane mauled. Semeton Rare Angon Nak Bali Belog sane wangiang titiang. Nah, jangkep suba sakitne I Gajah. Ditu I Gajah sing medaya, tur pules dogen gaene naanang sakit.
Ia tusing nyidayang ngamah tur nepukin yeh lakar inem. Di subane suba, I kedis Siung buin ngorahin nyamane ia I Kedis Gadangan apang memunyi di duwur pangkunge. Sinah suba ia I Gajah ngaden di tongos I Kedis Gadangan mamunyi ada yeh. Ningeh munyin I Kedis Gadangan, I Gajah kedropon melaib kema ngalih yeh baan keliwat bedakne. Nanging lacur, I Gajah tusing nawang teken ada pangkung dalem. I Gajah lantas ulung meglebug ke pangkunge dalem tur ngemasang mati.
Sasukat matine ia I Gajah, sebatek buron ane ada di alase ento sing ja buin ada ane ngadug-ngadug, stata nemuang rahayu, tur sukerta. Keto masih punyan kayu tumbuh mokoh-mokoh tur mebuah nged buin gede-gede. Mekejang pada liang.
Nah, kewiaktiang satuan I Gajah Nyapa Kadi Aku ento tuah medaging tutur apang sing raga nyapa kadi aku. Merasa awak paling ririh, paling aeng, paling gede tur tanpa tanding. Meparisolah nganguang idep. Solah ane nyapa kadi aku sinah lakar nemu baya, sengkala, tur ngemasang. Buka parisolah ia I Gajah..
Tetuwek Satua Bali I Gajah Nyapa Kadi Aku inggih punika :
- Tusing dadi sombong teken awake sugih, bagus, duweg, tur ngelah awak gede buin siteng.
- Laksana Nyapa Kadi Aku boya ja parisolah Dharma, laksana Nyapa Kadi Aku lakar liu nepukin musuh.
- Di gumine liu ajak idup. Sing ja patut iraga ngangguang keneh pedidi. Pasawitra uttawi penyama braya ento kone ane mautama.
Kambil saking Satua Bali I Punyan Kepuh Teken I Goak, oleh I.N.K. Supatra. Di edit dan diposting oleh Rare Angon Nak Bali Belog.

robotstxt: allowed

filter: keep


text:
Browse » Home
Kamis, 21 Februari 2013
Upacara Mider Buana
Diposkan oleh pointbali di 9:50 AM
Pada tanggal 10 February 2013,Rahina redite kliwon, wuku tolu, sasih kaulu. Ida Bethara Gede Ngurah Agung lan Bethara Ratu Mas selunding katuran mider buana ring sejebag desa gegelang. Pertegak Ratu Bethara Luhur Pucak Sari Bukit Cemeng, Pertegak Ratu Bethara Ulun Suwi, Pertegak Ratu Bethara Dalem Lan Pengayah Utawi para krama desa Ngiringan Ida Bethara Mider Buana ring Desa Pekraman Gegelang. Pinih riin ida bethara katuran melancaran saking Gedong Pesimpenan munggah ring Pura Batu Lawang dauh 09:00 wita, Kelanturan malih melancaran ngaler kanginan ngantos ring Tibu Selonding dauh 11:30 Wita, Ngelantur malih katuran melancaran munggah ring Batu Gede, raris munggah ring Boni (Dangin Munduk) sampun dauh 14:00 Wita, Tedun saking boni raris kelanturan melancaran ring wates desa ( Br.Babakan ). Serauh Ida bethara saking wates desan ngelantur kairing ke Melanting ( Dauh Munduk ) serauhe ring melanting kirang langkung dauh 16:00 Wita lan Ida Bethara katuran mewali ring Catus Pata ( Pempatan Telengan ) dauh 19:00 Wita. Irika raris katuran banten pemendak lan katuran mesanggeran. Risedek katuran mesanggeran irika raris katuran polah-palih upakara sane patut kemargian lan kepuput Ida Bethari Istri Jelantik lan Ida Bagus Gede saking geriya Duda. Risampun Puput polah-palih pengupakaraan raris Ida Bethara katuran mewali kegedong pesimpenan.
Langganan: Poskan Komentar (Atom)


text:
Sunday, 25 November 2012
ngiring rajegan basa bali druene
inggih, ida dane sareng sami, utaminipun para panureksa sane dahat wangiang titiang, para sameton pamilet sami sane tresna sihin titiang. ring galahe sane becik puniki, lugrayang titiang matur samatra, nganinin indik "Ngiring Rajegan Basa Bali Druene" sakewanten, duaning tembet titiange kalintang, tanpendah titiang kadi kunang-kunang anarung sasih, doh para jaga prasida nagingin pikayun Ida-dane sareng sami. sadurung nglantur, ngiring sareng-sareng nunas ica ring Ida Sang Hyang Paramakawi sane miara sarining sastra, malarapan antuk pangastungkara pangayubagya
Om Swastiastu
inggih ida dane sareng sami sane wangiang titiang
maosang indik basa bali druene, akeh pesan pikenoh ipun majeng ring kahuripan druene sareng sami, utamanipun ring iraga sane wenten ring sajebag jagat bali, silih sinunggil nyane basa bali punika prasida anggen serana ngajegang angga sarira, napi sane ngawinankadi punika?
Inggih sane mangkin titiang jaga nguningayng ring ida dane sami manut ring kawentenan aab jagate mangkin, sane kabaos aor tanpa bates, risedek ngranjing ring era globalisasi. akeh karasayang pengaruh pengaruh sane nenten becik saking dura negara.
Om Swastiastu
inggih ida dane sareng sami sane wangiang titiang
maosang indik basa bali druene, akeh pesan pikenoh ipun majeng ring kahuripan druene sareng sami, utamanipun ring iraga sane wenten ring sajebag jagat bali, silih sinunggil nyane basa bali punika prasida anggen serana ngajegang angga sarira, napi sane ngawinankadi punika?
Inggih sane mangkin titiang jaga nguningayng ring ida dane sami manut ring kawentenan aab jagate mangkin, sane kabaos aor tanpa bates, risedek ngranjing ring era globalisasi. akeh karasayang pengaruh pengaruh sane nenten becik saking dura negara.
Posted by Mardiana at 05:03 No comments:
Labels: 2
Subscribe to: Posts (Atom)
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
Sane pinih mabuat maka sarananing upakara inggih punika "Bebanten" . Maka dasar pelakaran bebanten punika tan lian ring busung, ron, taler wenten ngangge rontal saha don-donan minakadi plawa, sirih (base), endongan mwah saka luir ipun.
Rarasmene, raka-raka sahaning buah minakadi salak, pisang, manggis mwah lian-lianan madaging labha sekadi ulam segara, taluh, ulam daging saha kacang-kacangan lan saur. Maka murdha bhawaning canang bebanten merupa Sekar, Tirtha, Api utawi Dupa, Bija saha Kwangen.
Punika sami inolah antuk sang Krtyajna (skillful in ritual) inggih lumbrah sinengguh Tukang Banten gumanti mategep-tegep rupannyane sami pada "maadan".
Wenten bebanten "pejati mwah pesaksi" wenten "tataban", "dapetan" wenten bebanten penyucian "biakaon,durmangala, pelukatan sami pada masoroh-soroh matanding masusun rawit nganutin Seni Budaya Baline.
Makweh pisan yan bawosang tan keni winilang. Sang Krtyajna ugi sane pascad uning ring pengiketing Rerasmen bebanten saha tetandingan ngeraris rauhing sesuduk daging tattwan ipun.
Ring ajeng sampun sinahang titiang antuk maka murdha bhawaning serana canang bebanten marupa Sekar, Tirtha, Api (dupa) Kwangen lan Bija. Punika mawinan yen pacang ngagem sembah ring Ida Hyang Widhi Wasa, mabhakti ring jeng Ida Batara-Betari tan maren majalaran antuk Sekar, Tirtha, Dupa/Api, Kwangen mwah Bija saha canang utawi kedulirin antuk canang bebanten.
Mebhakti pada Ida Hyang Widhi patut kalaksanayang ri antuk saterehing wong Bali rajya puniki nyungkemin Agama sane kabawos Agama Hindu wiadin Hindu Dharma. Saterehing wong me Agama wenang nyungkemin Ida Hyang Maha Tunggal, nanging sewos Agama taler sewos tata caran ipun. Asapunika taler seranan ipun. Yen ri sengkering Agama Hindu serana sane mabuat samkadartayang ring ajeng inggih punika;
Sekar, Tirtha, Api/Dupa. Becik yan tambehin antuk Kwangen lan Bija.
Indik Tirtha
Sane kabawos Tirtha inggih punika Toya sane sampun gumanti kasuciang sinalih tunggil antuk Weda mantra utawi mapinunas ring genah wiadin sthanan Ida Hyang Maha Suci. Matirtha manut Agama Hindu, tetuweknyane pacang amerih kesucian sekala niskala ri antuk Tirtha Suci puniki mresidayang ngicalang shananing mala mwah leteh. Yen upamayang titiang Tirtha punika tan pendah kadi "besi sembrani" harepe ring sang oneng matritha pinaka "besi" suwening asuwe besi punika pacang medaging sembrani. Asapunika taler i manusa pacang prasida nemu kasucianing Tirtha.
Indik Api utawi Pedupan
Ring bhuwana Agung wenten api sane tan petandingan antuk ageng mwah bhawannyane. Panesnyane tan wenten nyaminin. Punika api utawi agni Maha Agung, boya sewos ring Sang Surya sane nyinarin Jagate sami. Sahaning tumuwuh ring jagate puniki kasunarin antuk tejan api punika. Kukusnyane anglayang ring akasa ngebekin langit. Punika pinaka tali pengiket kahuripan i manusa mantuka ring Ida Hyang Maha Wisesa ring akasa.
Ka utaman Api punika, yogya ngicenin sesuluh rikala peteng, lamakane i manusa sida amangguh saka luir prayojanan ipun. Api prasida ngicalang utawi nyirnayang sekancan malane. Punika mawinan Api, Agni dados maka saksi seluir upakara/upacara mantuka ring pangagem Agama Hindu puniki.
Indik Sekar utawi Bunga
Sekar utawi Bunga merupa aturan sane metu saking kesucian angen mantuka ring Ida Hyang Widhi Wasa. Ri antuk punika cihna kesucian angen wenang katur sekancaning sekar arum. Asapunika pari indik pengagem Agama Hindune ngangge sekar maka serana bhaktine ring Ida Hyang Widhi.
Indik Kewangen
Palakaran Kewangen sampun tan wenang inucap malih ri antuk sami pada wikan, uning ring sane mawasta Kewangen. Ipun merupa kojong antuk daun pisang madaging plawa mwah papayasan bunga saha peporosan sane mawasta 'silih asih" antuk daun sirih kalih bidang. madaging kapur mwah pinang magulung, nyantos pakantenannyane mabasang-matudun; malih madaging jinag bolong kalih bidang (duang keteng).
Wenten mawosang Kewangen punika cihna (simbul) Ongkara. Kojong punika batis inggih punika angka tiga; potongan kojong ring duwur pinaka Ardha Candra; jinah bolong pinaka Windu; mwah sekar, daun plawa mapinda pinaka Nada.
Manut Agama Hindu, ngaturang sembah ngangge Kewangen mantuka ring Ida Sanghyang Widhi, mangda Ida mapaica panugrahan. Pawayangan Ida marupa Pradhana - Purusa utawi Ardhanareswari. Sahananing yadnya midep ngangge Kawangen, nanging soang-soang pengaptine mabina-binayan.
Indik Bija
Bija taler kawastanin Gandaksata teges ipun buah padi-padian, galih sane wangi ambunyane. Sesampune matirtha, ktah ipun raris polih bija, deketang ring gidat inggih punika ring selaning lelata pinaka Trinetra (matane kaping tiga) mwah ring pelengan kiwa tengen saha wenten sane katunas (katda) utawi ajeng inggih "uluh" (bhs. Bali Lumbrah)
Sesuduknyane; polih panugrahan, dados wicaksana sida nyingakin antuk Trinetra, Wibawa tan keneng Bhaya pataka.
Dresta Sima Agama olih I Gusti Agung Oka, Denpasar 1994


text:
TETUJON
MABUSANA ADAT
YENING
NGERANJING KA PURA
Om Swastyastu
Bapak Guru sane wangiang titiang, tur timpal-timpal sane tresnain titiang,
ngiring sareng-sareng ngaturang puja pangastuti ring Ida Sang Hyang Widhi Wasa,
saantukan antuk kerta waranugrahan Ida, Iraga sareng sami prasida kacunduk ring
galahe mangkin. Ri kalane puniki, titiang pacang ngaturang dharma wacana indik
“Tetujon Mabusana Adat Yening Ngeranjing ka Pura.”
Bapak Guru tur
timpal-timpal titiang sane wangiang titiang, kaping pisan, Iraga sareng sami
patut uning punapi Pura punika. Kruna Pura ngawit saking basa Sansekerta, sane
tegesipun benteng. Pura inggih punika genah suci umat Hindu ngelaksanayang
swadharma magama, sekadi ngaturang bakti ring Ida Sang Hyang Widhi Wasa,
prabhawan Idane, tur Atma Siddha Dewata utawi atma suci kawitan.
Kegunan Pura inggih
punika sekadi genah kaanggen mabakti ring Ida Sang Hyang Widhi, mapagubugan,
tur ngekehang keterampilan teknis, minakadi keterampilan mebanten, mejejaitan,
megambel, miwah sane lianan.
Bapak Guru tur
timpal-timpal titiang sane wangiang titiang, napi ngawinang Iraga sareng sami
patut mabusana adat yening ngeranjing ke Pura? Busana adat inggih punika
busana sane kaangge olih krama Bali ngelaksanayang upacara adat lan
agama. Iraga sareng sami patut nganggen busana adat yening ngeranjing ka Pura,
awinan busana adat punika karasayang rapi, becik, suci, tur patut kaanggen
ngeranjing ka Pura olih krama Hindu Bali. Yening Iraga sareng sami nenten
nganggen busana adat, Iraga sareng sami pacang karasayang kirang patut
ngeranjing ka Pura olih anak sane lianan.
Awinan punika, Iraga
sareng sami sekadi umat Hindu Bali sane bakti ring agama lan budaya Hindu Bali,
sepatutnyane nganggen busana adat Bali sane kedas, rapi, lan suci yening
ngeranjing ka Pura. Tetujonne, nyaga etika mabusana tur nyaga mangda busana
adat Bali tetep tileh asri.
Inggih asapunika dharma
wacana sane kaaturin titiang. Dumogi wenten pikenohnyane ring arsan sameton
sami. Titiang nunas pangampura ring Bapak Guru lan timpal-timpal titiang sareng
sami, yening wenten ring atur titiang sane nenten manut ring arsa sareng sami.
Panguntat atur titiang, titiang sineb antuk parama shanty.
Om Shanti, Shanti,
Shanti, Om


text:
"SENIMAN TIDAK AKAN BISA TERUS BERKARYA JIKA ANDA MEMBELI ALBUM BAJAKAN, BELI ALBUM ORIGINAL AGAR KITA TETAP BISA MENIKMATI TERUS KARYA PARA SENIMAN SELANJUTNYA"
Mamitang geng pangampura, ring ida dane sami
Pamiarsa sane wangiyang titiyang melarapan antuk pangenan Ida Sanghyang Wisesa kalih Ida Betara-betari Sedhaya, wengine mangkin, titiang saking drama gong Pongah Juari, tangkil ngaturaken kunang tata carita sane mapiteges, boya wenten tiyos KENA KECANGKIK..... Pamiarsa sane gumanti suksmayang titiang manawita tuna luwih antuk titiang ngaturang carita malih bos-bos, mangda ledang arsa idadane ngaksamayang doning titiang mriki tangkil kabanda antuk manah pamerih nenten rumasa dewek kelintang tambet, tuna ring paindikan kedwiatwikan, nike awinan agung yukti pinunas titiang antuk ring ida dane sane meraga pradnyan pustikanipun sane uning ring parindikan sesolahan drama gong mangda ledang arsa ngicenein titiang pewarah-warah, piteket-piteket, lamakane wenten anggen titiang ngelanturang lampah titiang kapingriwekasan, inggih para pamiarsa kadiasapunika mungguing atur pemungkah titiang, moga riwastu wenten asungwaranugraha Ida Sanghyang Parama Wisesa, titiang saking sekeha drama gong pingkalih idadane penonton sinamian ngemangguhang kerahajengan santa jagadhita...
Pimpinan : I Wayan Tarma, Koordinator : A A Gd Agung Kartika Spd, Pemain; I Wayan Tarma - Dolar, Gst Ngurah Tinggal - Dolir, A A Gd Agung Kartika Spd - Raja Buduh, Ketut Toris - Begawan, Dewa Letno - Bontok, Sang Ayu Tirtawati - Putri, Putu Sulastri - Liku, Nyoman Widyasari - Liku Joged, I Luh Putu Dera Diana - Joged Cilik.
Diiringi Sekeha Gong : Sekar Bambu Bangli, Ucapan terimakasih kepada Br. Jukut Paku, Desa Singakerta Ubud Gianyar.
Ringkesang Carita
Ring Pesraman Pandan Sari druwen Ida Begawan. Ring Galahe sane becik puniki jagi nyurya sewana sane matatujon mangda jagat Bali stata landuh kertaraharja, stata ajeg. Ida Begawan medue kalih putri sane siki buduh-buduhan utawi Ayu Liku, sane siki Putri Ayu, tur medue aturan ring pesraman sane meweh.
Parekan Bontok sareng Liku lucu pisan ring pebligbagannyane; minakadi wenten es cawet; celana cenik....mandus melalung tur barong ne ngelawang.... hahahahaha.... " Hellooooo... tiyang Bli saking Jukut Paku... Agung Peraaak..... wiakti lucu niki hahahahaha... Taler wenten pituah mangda ngangge kondom, ngejohin Narkoba.
Selanturnyane ring penangkilan; Galuh Liku sareng arinnyane, sane mewasta Putri Ayu, sampun bajang rumasa sampun patut medue tunangan utawi merabian. Wenten pitutur saking Ida Begawan mangda becik-becik makta preragan, melaksana sane becik, sane pinih utama mangda sangkaning parilaksana, rered kewibawan pesraman.
Ring Puri Metaum sane siosan kapimpin olih Raja Buduh Anggara Pati sane mapikayun medue rabi, taler wenten parekan Dolir sareng Dolar, wenten pitutur minakadi Bali " Batara Linggih " ring Bali linggih Ida Batara (Tuhan). Hindu pateh ring Sindhu, pateh ring Tirta , idadane sane megama Hindu dadosnyane megama sane Lues. Taler wenten bebanyolan " dagang tikeh saling gulung tur dagang mako saling bisbis " hahahaha....
Dolar masuk berita ring koran kerana memperkosa dagang biu, nanging Dolar
..." Pak Yan - Pak Yan... payu adep biune ??? yen payu, bahang je tiyang...." ...Taler melajah bahasa Indonesia sekadi mata Tut, hidung Tut, telinga Tut, mata Ngah, hidung Ngah, telinga Ngah .....(hahahaha.....ngerti napi ten), ...Dolar sareng Dolir setata ngibur pamiarsa antuk megending-gending tembang bali, minakadi tembang Bayu Kw, Joni Agung tur tembang Omed-omedan XXX.
Riantukan Dolar sebilang wai nyilih pipis tur ngae pelih ring kerajaan, Raja Buduh ngelarang Danapati ring parekan Dolar, rikala Dolar jagi kapademang, Dolar ngangge nayaupaya sekadi kerauhang ..... Daya punika stata ketara ring Raja Buduh (hahahaha lucu pisan niki....).
Raja Buduh medue ari Liku Buduh, sareng parekan Dolar-Dolir stata ngibur antuk gending-gending Bali ... "...tumben Beli ketemu Adi, jani Beli megagapan salak Bali, pinaka tresna Beli, manis sepet apang Adi ngerasayang...keto nyen Adi, bukti tresnan Beline....."
Raris kacritayang Raja Buduh, Dolar sareng Dolir memargi kadesa-desa ngarereh anak istri jagi kanggen rabi, kacunduk sareng okan Ida Bagawan Liku Sareng Putri Ayu, iriki wenten tembang-tembang pantun sane banyol-banyol pisan, Dolar sareng Luh Putri Ayu iriki melampahang carita Rajapala - Layonsari, Dolar orahange bagus, mekenyem manis, adegan nyempaka (hahahaha...lucu sajaan...).
Selanturnyane mangda Dolar ten melaib rikala Putri Ayu ngambil wastra, Dolar kaiket ring tarune, kagentosin olih Dolir, selanturnyane kagentosin olih Raja Buduhe...kagentosang malih olih parekan Bontok. Sapengrawuh Putri Ayu, makesiab tur metaken kenapi Bontok sane mategul... raris rawuh Raja Buduh. Iriki Putri Ayu sareng Raja Buduh wenten rasa tresna.
Megending Bali anggen ngerayu ...." Uli di Bangli Beli teka meriki ngerayu Tu Ayu seksi... Pisaga memunyi tiang tusing perduli miribang ya iya Adi, ulian takut memunyi ... Putu Ayu bajang ayu...... ".
Duaning tresnan Raja Buduh metulak singkal olih Putri Ayu, raris kapaksa, kaparikosa mangda prasida nyarengin pikenohnyane, rikala punika rawuh Ida Begawan. Irika Raja Anggara Pati mapinunas ring Ida Begawan mangda muputang upakara pawiwahan tur sane karabi wantah Putri Ayu. Minab sampun rumasa kena kecangkik, Ida Begawan prasida ngicenin mangda Putri Ayu karabi olih Raja Buduh Anggara Pati saking Puri Metaum.
Pamiarsa Gitabali, wantah asapunika sane prasida katurang titiang, titiang DJ Eben matur suksma ring Aneka record pinaka penerbit VCD, taler nunas geng sinampura duaning ringkesang carita puniki doh saking sane kabawos jangkep. carita sejangkepnyane mangda prasida kapirengan ring radio, radio sane seken-seken Bali.
Klik 1st Balinese Internet Radio
Om Santi Santi Santi Om
"SENIMAN TIDAK AKAN BISA TERUS BERKARYA JIKA ANDA MEMBELI ALBUM BAJAKAN, BELI ALBUM ORIGINAL AGAR KITA TETAP BISA MENIKMATI TERUS KARYA PARA SENIMAN SELANJUTNYA"


text:
- Kumagamongan --> sakadi gamongan, sane kasambat kumagamongan punika wantah buah nangka. Napine sane sakadi gamongan nangkane punika? Tan ja tios wantah warnan buahnyane kaumpamayang sakadi warnan gamongan, kuning-kuning semu seming. Yan nangkane sampun warnan buahne kuning-kuning seming, punika sane kasambat makumagamongan.
- Kumalindung --> sakadi lindung, sane kasambat kumalindung punika wantah buah kacang (kacang panjang). Nah, buah kacange kan nak lantang-lantang, nika sampun ne sampun nedeng alap orahanga makumalindung.
- Kumataji --> sakadi taji (taji tiuk ane pasanga di batis siape tatkala mapalu (tajen)). Ane orahanga kumataji sing ja len tuah biah-biah (enceng gondok), biah-biah nika maman bebek, akeh wenten ring carik-carike, matiosan sareng kapu-kapu. Hehehe...!! Di nuju biah-biahe tumbuh done pusuh nika kawastanin makumataji.
- Kumakukur --> sakadi kukur, sane kasambat asapunika wantah siap/ayam. Di nedeng engken siapa kumakukur? tuah pitik ane mara nyumunin kebah buina enu penyalah, ento kasambat enu makumakukur.
- Kumajaum --> sakadi jaum, sane kasambat kumajaum punika tuah bulu ane mara mentik. bulun napi nika? hehehehe... ten dados ngeres ngih..!! Tan ja tios wantah kedis sane kasambat kumajaum. Tatkala kedise mara tumbuh bulu kawastanin makumajaum.
- Kumalipan --> sakadi lipan. Sane kasambat kumalipan wantah anak alit sane wawu malajah magaang (merangkak) pateh ring kumalasan (sakadi lasan). Anak alit sane wawu malajah magaang kasambat makumalipan santukan paparilaksanane sakadi lipan tatkala magaang.
- Kumasanten --> sakadi santen. Sane kasambat kumasanten napi? Buah jagung ane enu sedeng nguda-nguda muah padi ane mara beling (buah/bulir padi sane nguda), yen pecik tengahne makecret kasisi enu enceh (cair) sakadi santen warnane, punika mawinan kasambat makuma santen.
- Kumanyama --> sakadi manyama. Kasambatang ring anake sane matimpal raket buka getih abungbung, kemu mai kintil-kintil pepes ajaka bareng. Paparilaksanane sakadi anak manyama, sangkala kaorahang makumanyama.
- Kumalenjeng --> sekadi lenjeng. Uning napi sane mawasta lenjeng?? Hehehehe... Sutha Abimanyu ten uning niki. Napi ja madan lenjeng?! Sakemaon saking pabligbagan ring Wija Kasaur, kumalenjeng nika kasambatang ring anak ane mara menek bajang, ane enu sedeng-sedeng monyerne (sedeng puber-ABG). Nika kasambat makumalenjeng.
- Kumakakul --> sakadi kakul. Sane kasambat kuma kakul nika wantah buah jagung sane nedeng buleh-buleh lan padet.
Kamis, 08 November 2012
Kuma - Makuma (Pangater Kuma-)
4 komentar:
Suksma, Bli ^^BalasHapusBalasan
Om Swastyastu, Suksma mawali Aristania...! Simpang2 terus meriki ngih...! ^_^Hapus
- Anonim12 Mei 2013 04.33
dados tiang metaken bli,Hapus
makumalambi nika napi artinipun?
Anonim --> Sane ten purun ngunggahang adan.. :)Hapus
makumalambi nika kaumpamayang ring meri (panak bebek) sane wawu mabulu tangkahne (ane mara nyumunin mentik bulu tangkahne),
meri sane wawu mebulu halus ring tangkah( samping lambung) ipun kabawos kumalambi.... ngihh..! yen sampun kebah kabwos kumadui..
mara mabaju bebeke..
ma- + kuma- + lambi (klambi)--> makumalambi (seperti memakai baju)
Wusan simpang, elingang komentarnyane ngih..! Ring colom FB ring sor taler dados. ^_^ sharing geguratane ring ajeng dados taler.


text:
Puja Brahma ring Andakasa
Katuturaning usana Bali: ''Cinaritaken tingkahing bumi Bali, hana gunung CaturLoka Pala, nga, nanging tingkahing gunung ika marapat, luwire maring pruwa Gunung Lempuhyang nga, pangastanan Ida Bhatara Agni Jaya, maring pascima Gunung Bheratan nga, pangastanan Ida Bhatara Watukaru, maring utara Gunung Mangu nga, pangastanan Ida Hyang Dhenawa, maring Daksina Gunung Andakasa nga, pagastanan Ida Hyanging Tugu. (Kutipan Lontar Usana Bali).
Artinya:
Inilah keterangan Usana Bali menceritarakan keadaan bumi Bali ada Gunung Catur Loka Pala namanya. Letaknya di keempat penjuru yaitu di timur Gunung Lempuyang stana Ida Batara Agni Jaya, di barat Gunung Bharatan stana Batara Watukaru, di utara Gunung Mangu stana Batara Hyang Dhenawa, di selatan Gunung Andakasa namanya stana Hyanging Tugu.
Mangdane umat sedharma setata ngamolihang rasa aman (raksanan) ring maypada niki mawinan kawangun Pura Catur Loka Pala ring empat penjuru Bali. Ring kaler kawangun Pura Andakasa, wantah genah pemujaan Batara Hyanging Tugu. Indike puniki taler menggah ring Lontar Babad Kayu Selem. Ring Lontar Padma Bhuwana wenten daging:
"Brahma pwa sira pernahing daksina, pratistheng kahyangan Gunung Andakasa."
Artinya: Dewa Brahma menguasai arah selatan (daksina) yang dipuja di Pura Kahyangan Gunung Andakasa.
Hyanging Tugu ring Lontar Usana Bali lan Babad Kayu Selem punika nenten lian Ida Batara Brahma sane marupa manifestasi Tuhan/Ida Sang Hyang Widhi ring fungsi Idane dados Stiti (Pencipta).Pura Andakasa taler silih tunggil pura sane kawangun antuk konsepsi Sad Winayaka, enam manifestasi Tuhan/Ida Sang Hyang Widhi ring Pura Sad Kahyangan. Ring Pura Sad Kahyangan umat sedharma nunas kerahayuan ring usaha negelestariang sad kertih, ngawanung Bali mangda tetep tetap ajeg -- sekala lan niskala.
Upacara pujawali utawi piodalan ring Pura Andakasa nganggen sistem tahun wuku. Pujawali ring Pura Andakasa saking dumun rauh tiap Anggara Kliwon Wuku Medangsia. Tiosan ring nika tiap 210 dina, wenten upacara pecaruan ring Anggara Kliwon ring wuku Perangbakat, wuku Dukut lan wuku Kulantir.
Ring tiap pujawali ring Pura Andakasa kawentenang upacara melasti ke Segara Toya Betel ring Desa Pengalon. Tujuan melasti wenten silih tunggil ring lontar Sundarigama inggih punika "anganyutaken laraning jagat, papa klesa, letuhing bhuwana". Artinya: mengatasi penderitaan rakyat, menghilangkan kekotoran (klesa) diri dan untuk menyucikan alam lingkungan dari pencemaran.
Meru Tumpang-5
2. Gedong Sari
3. Lingga Jineng
4. Taksu Seluang
5. Limas Saru
6. Gedong TUmpang-2
7. Sanggar Agung Padmasana
8. Meru TUmpang-3
9. Batara Hyang Tugu
10. Sapta Patala
11. Ngelurah Agung
12. Bale Panggungan
13. Bale Jajar Lumbung
14. Bali Pasaji
15. Pengaruman
16. Bale Piyasan
17. Bale Pasanekan
18. Pamedal
19. Pamedal Paletasan
20. Taru Kuang
21. Pamedal Jeroan
a. Apit Lawang
24. Wantilan lan Bale Gong
25. Bale Pewaregan / Paebatan
26. Bale Kulkul
27. Pamedal Jabaan
Info lebih lengkap:
*http://www.babadbali.com/pura/plan/andakasa.htm


text:
- Ida Pedanda Griya Magelung (Baha-Mengwi-Badung)
- Ida Pedanda Griya Magelung (Sangeh-Abiansemal-Badung)
- Ida Pedanda Griya Gede (Belayu-Marga-Tabanan)
- Ida Pedanda Gede Mambal (Kerambitan-Tabanan)
- Ida Pedanda Budha (Sukawati-Gianyar)
- Ida Pedanda Budha (Laplapan-Ubud-Gianyar)
- Ida Rsi Bhujangga (Sembung-Mengwi-Badung)
- Sang Sapta Pandita/tujuh Sulinggih, Pemuput Karya.
- Para Pinandita/Pemangku.
- Siwa Puri Agung Perean; Griya Pasekan Tabanan
- Bhagawanta Puri Agung Perean; Griya Baler Puri.
- Para Manca Premenak/Paman-paman pengabih Puri Agung Perean; Jero Bebalang, Jero Bayan, Jero Taman Sari, Jero Pasek, Jero Delod Peken, Jero Semingan, Jero Tuka, Jero Kawan, Jero Banjar.
- Seluruh warga masyarakat Perean dan sekitarnya.
- Seluruh Semeton Warih-Warih Ida Bhatara Sira Arya Sentong di Bali (tidak bisa kami sebutkan satu-persatu).
PENGEMONG PURA AGUNG PEREAN


text:
Yan Pacang mawosang indik yadnya, janten mategep-tegep pisan patut indikang luir kadi toya segara tan keni winilang antuk makweh warna-warni marupa bhineka kahanan ipun nanging tunggal pangaptine inggih punika Dharma Prawretti. Munggwing pepalihan yadnya puniki wenten limang paos minkadi ring sor puniki :
Dewa Yadnya
Inggih punika yadnya sane katur mantuka ring para Dewa (boya ring Ida Sanghyang Widhi). Ngelaksanayang Yadnya dados swadharma sakwehing pengagem Agama Hindune di Bali.
Bhuta Yadnya
Yadnya sane katur ring Bhutakala. Sane kabawos bhutakala boya raksasa, boya pisaca, nanging sekancan sarwa kahananing pituduh Wighi minakadi, Tanah, Api, Angin, Sarwa sato, sarwa tumuwuh miwah sekancan punika.
Ipun I Bhutakala midep pacang mapitulung ring I Manusa minakadi Api, Toya prasida angge nulek / nyakan miwah akweh ngicenin pikenoh ring kahuripan. Nanging yen iwang antuk, ipun musih, mamighna saha ngeseng saluiring kahanan ipun i manusa, Punika mawinan katurin "Yadnya" mangda prasida mapitulung ngicenin karahajengan ring sang mayadnya.
Pitra Yadnya
Inggih punika Yadnya katur ring sang Pitara utawi leluhur, taler pamargine ngupakara mantuka ring sang padem jantos sinengguh sampun polih genah ring Dewata bhuwana kabawos Pitra Yadnya.
Manusa Yadnya
Upakara yadnya sane kalaksanayang mantuka ring panumadian ipun i manusa ngawit saking kantun sajeroning garba nyantos budal ke anangga bhuwana.
Rsi Yadnya
Upakara Yadnya mantuka ring Ida sang maraga suci, ri antuk majalaran Ida Sang utawi Ida Pedanda Suci prasida ngarepang pawisik sane ngranayang sukerta santa damuh Ida sajroning angen.
Kadi sampun kasinahang rig ajeng mungguwing sane pacang sinurat iriki wantah upakara / upacara manut sima Krama sane sampun ketah linaksana dening wong makweh.


text:
BAGIAN 13
Napi sane Patut Kalaksanayang Mangda Hyang Widi Ledang tekening Iraga?
Ejohin sarwa sane dursila. 1 Korintus 6:9, 10
Yening iraga tresna bakti kapining Yehuwa, iraga nenten malih malaksana sarwa sane tan patut.
Yehuwa tan ledang iraga ngamaling, mapunyah-punyahan utawi nganggen narkoba.
Hyang Widi bendu pisan tekening anak sane ngamatiang jlema, ngulungang belingan, masamara paturu muani. Ida tan ledang yening iraga loba wiadin demen masiat.
Iraga nenten dados nyumbah arca-arca utawi matetenungan.
Ring gumi Pirdaus punika, nenten wenten malih genah antuk manusa sane malaksana corah.
Laksanayang napi sane becik. Matius 7:12
Mangda Hyang Widi ledang kapining iraga, iraga patutne nulad Ida.
Sinahang tresna asihe antuk malaksana becik lan bares.
Sampunang madaya.
Welas asihja tur sadia ngampurayang.
Uningayang sareng semeton lianan indik Yehuwa, napi sane kayun lan tan kakayunang Ida.
UNINGIN MALIH
ORTI LUUNG ULI TUHAN!
Apa Gunané Prinsip-Prinsip Cakepan Suci Buat Iraga?
Yesus nyelasang kenapa iraga merluang tuntunan lan duang prinsip encén ané paling pentinge
PROGRAM PALAJAHAN CAKEPAN SUCI
Napi Mawinan Sarat antuk Malajahin Cakepan Suci?
Cakepan Suci nyediaang jawaban antuk pitaken sane sarat indik kauripan antuk yutaan jadma ring sajebag jagat. Kayunke ragane uning jawabanne?


text:
santulan yoga
santulan yoga,santulan yoga,santulan yoga münchen,santulan kriya yoga,santulan kriya yoga santulan yoga,santulan yoga,santulan yoga münchen,santulan kriya yoga,santulan kriya yoga book,santolanasana yoga,santulan yoga frankfurt santulan yoga santulan yoga münchen santolanasana yoga santulan yoga frankfurt santulan ayurveda products online santulan ayurveda clinic in pune santulan ayurveda review santulan ayurveda store mumbai santulan ayurved pune santulan ayurved products santulan ayurved malad santulan ayurved pune maharashtra santulan ayurved lonavala santulan ayurved kolhapur santulan ayurved nashik santulan ayurveda products price list santulan ayurveda products for weight loss santulan ayurveda appointment santulan ayurveda aundh santulan ayurveda aurangabad santulan ayurved aurangabad book,santolanasana yoga,santulan yoga frankfurt


text:
Rabu, 11 Mei 2011
Pikolih Paruman Krama warsa 2002-2011
PARUMAN KRAMA DADIA MAHA GOTRA PASEK SANAK SAPTA RSI
Lingkungan Sangket, Dangin Pura Desa
Penanggal 21 Januari 2002 rapat/paruman alit ngeninin susunan pengurus maka lanturan paruman alit rahina Redite, 20 Januari 2002. Ring paruman puniki kaputusan indik susunan pengurus, pendataan krama kepalih antuk:
Rencana Kerja Pengurus: Jangka panjang lan jangka pendek :
1. Mecikang indik administrasi (kwitansi, surat undangan, Model KK, struktur pengurus); buku-buku (hasil paruman, buku kas, cacakan krama/dedosan, buku kekenan).
2. Pengukuhan pengurus tanggal 22 Januari 2002 (ring odalan Buda Wage Kelawu)
3. Rencana pewangunan/kerja:
a. Sosialisasi awig-awig dan nyusun aturan pelaksana
b. Ngewangun Gedung Simpen
c. Numbas akrekat (loudspeaker)
d. Nyabran Galungan/Kuningan kawentengan ceramah indik makna rerainan, indik sulinggih, polah-palih agama Hindu.
e. Ngewangun malih pesuka-dukaan
f. Mecikang pelinggih
g. Penyemenan pelataran
Paruman kaping siki, Ring raina: Buda Kliwon Sinta (Pagerwesi), tanggal 13 Pebruari 2002 masehi, galah: 10.00 -12.30 Wita , genah ring Bale Gong Sanggah Jajaran presida mutusang pebaos sekadi ring sor:
A. Indik sosialisasi awig-awig sampun presida katerima ring krama dadia.
B. Taler kekaryanang indik pemargin awig-awig sekadi:
1. Indik krama kepalih antuk kalih pawos, inggih punika krama negak (krama sane magenah/ngerereh pangupa jiwa ring sawewidangan Kabupaten Buleleng). Krama sane luar Buleleng niki kedadosang krama mirak. Krama negak kakeniang iuran wajib Rp. 1000 (seribu rupiah), Krama Mirak naur pemirak Rp. 10.000 (sepuluh ribu rupiah). Indik pengambilan iuran kalaksanayang ring piodalan pura soang-soang olih Kelian Tempekan enem bulan sepisan, penauran pemirak kelaksanayang ring paruman krama nuju Buda Kliwon Sinta (hari Raya Pagerwesi). Yen wenten krama nenten naur ngantos telung piodalan patut iuran ipun katikelang, prade ngantos piodalan kaping empat nenten ketawur krama punika patut kanorayang mekrama, sekantum kewajiban ipune kari ten kelaksanayang.
2. Uger-uger tedun mekrama sekadi awig-awig palet 1, pawos 7. Sesampun jangkep 42 hari (abulan pitung dina) saking upacara pawiwahan, krama punika sumangdennya kedaftar dados krama, tur naur tegak Rp. 10.000 (sepuluh ribu rupiah).
3. Indik Piodalan, kelaksayang sekadi sane sampun lewat (awig-awig pawos 19) tur kelaksanayang olih tempekan soang-soang, nanging tan kengin olih krama wenten wicara riantukan peayah-ayahan, banten sane keanggen kasengguhang lengkap, yen wenten krama sane tan presida ngemedalang kekenan patut mapiuning ring Kelian Tempekan, tur banten ipune patut kagentosin antuk krama lianan, indik puniki kaenter antuk Kelian Tempekan soang-soang. Ritatkala piodalan patut krama ngelaksanayang menek ambu tur ngiasin, puniki kelaksanayang olih sang sane tugas pembersihan (ring P.Kawitan Bapak Nyoman Negara, Made Widiasa, ring Sanggah Jajaran Nyoman Budiasa, ring Paibon/Dewa Ayu Gede Astawa) lan tempekan prahyangan soang-soang, kewantu olih teruna-pesaren. Piodalan kekawitan jam 20.00 wita sewusan odalan, tempekan sane ngelaksanyang piodaln patut makemit, yen wenten tan makemit patut ipun kekeninin dedosan Rp. 2000 (dua ribu rupiah). Indik rangkaian piodalan niki sami kaenter olih Kelian Tempekan.
4. Indik Kasukerta (Kesucian/ketertiban) Parhyangan; indik puniki tan kalugra ngeranjing ring pura yan wenten krama sekadi (awig-awig pawos 23) ring sor:
Tan kalugra ngeranjing ke pura:
a. Anak ngeraja swala (kotor kain) selami durung mebersih.
b. Madue putra alit jantos 3 bulan.
c. Pengantene sedurung mebiakala
d. Sato Agung sejabaning mapepada, lian ring punika patut kecarunin manut kawi gunan/kaletehin.
e. Mabusana tan manut kadi tata caraning ngeranjing ke Pura.
f. Makta barang sinanggeh ngeletehin
g. Jatma lian agama, sajabaning duta saking guru wisesa.
Sadurung polih uak-uakan saking prajuru.
Sang sapesira ten anut ring awig punika wenang kekeninin dande
Rp. 10.000,- ngantos Rp. 50.000, manut ring kasisipan, tur patut mekarya banten pebersihan (prascita) ring prahyangan sane kaletehin, yan prade wenten sato ngerusak prahyangan patut sang medue sato punika ngaryanang napi sane karusak, tur mekarya upacara sepatutnya
Rp. 10.000,- ngantos Rp. 50.000, manut ring kasisipan, tur patut mekarya banten pebersihan (prascita) ring prahyangan sane kaletehin, yan prade wenten sato ngerusak prahyangan patut sang medue sato punika ngaryanang napi sane karusak, tur mekarya upacara sepatutnya
5. Indik uger-uger pawiwahan mangda anut ring Awig-awig pawos 27, tur sang matemu makurenan patut kedaftar/mepamit (mapiuning) ring sanggah merajan. Kekenan ipune inggih punika : sane ngambil rabi patut naur tegak sanggah 10.000, sekadi ring (5), istri/teruni sane keambil ring siosan sanggah patut naur penanjung batu Rp. 20.000,-
6. Indik dedosan/dedandan krama ritatkala ngewentenang karya (gotong royong) akeh ipun Rp. 1000,- nenten rauh ring paruman dandan ipun Rp. 2000,-
7. Indik Persetujuan pewangunan sane pacang kelaksanayang sekadi dodunan ring sor:
a. Penumbasan Lospeaker, program pengurus sane dumun, krama naur peturunan Rp. 5000,- (sane durung mangde naur ring Kelian Tempekan Soang-Soang)
b. Numbas tur mekarya papan pengumuman
c. Lawangan Pelinggih sane sampun rusak, utamanya ring Pura Kawitan
d. Penyimpenan Artha/Duen Krama
(indik b & c prabeya saking ngelaksanayang peturunan lan punia krama , akeh nyane jaga kebligbagang olih pengurus sareng sang sane uning ngelaksanayang pewangunan.
8. Indik pelaba pura sesari, beras miwah sane lianan kepah telu (ngeranjing ring kas 1, pengurus 1, lan pemangku 1) sesari nuur tirta kengin kepolihan ring pemangku kanggen ngukuhang pelaksanaan upacara ring prahyangan soang-soang. Indik punika kengin taler pemutus pengurus manut pelaba sane kepolihang.
9. Paruman agung (krama dadia sami) kelaksanayang ring rahina Rebo Sinta nuju Pagerwesi seusan persembahyangan; paruman alit (tempekan) dados kemargiang ring piodalan soang-soang.
10. Indik ngewangun suka-duka, kesuserahang mangda kewilangin tur kebentuk ring soang-soang tempekan.
Kaping kalih, ring raina: Buda Kliwon Sinta (Pagerwesi), tanggal 11 September 2002 masehi, galah: 10.00 -12.30 Wita , genah ring Bale Gong Sanggah Jajaran presida mutusang pebaos sekadi ring sor:
1. Ngewangun genah penyimpenan, krama pemirak dan krama negak keni peturunan Rp. 40.000,- (dados ke angsur saking mangkin rauh ngantos Pagerwesi sane pacang rauh utawi ring paruman sane pacang rauh), tur pewangunane wau kelaksanayang ring wusan paruman sane pacang rauh utawi jinahe sampun makumpul.
2. indik krama sane magenah ring luar Bali keni penanjung batu ri tat kala ngewangun upacara, akeh nyane Rp. 50.000,-
3. Nyabran ngawentenang piodalan, pengurus kepatutang ngelarang dana punia mangda kramane ngewentenang amatra marupa dana punia sesidan kramane soang-soang
4. Pemargin bhaktin ring Idha Sang Hyang Widi mangda sayan ajeg, pengurus kengin ngewangun pengurus teruna-teruni.
Inggih punika maka pamutus paruman, dumugi kramane sami nemu bagia tur kertaraharja. Maka pengelantur putusan punika pengurus ngewangun Pengurus Sekeha Teruna-teruni sekadi ring sor:
BERITA ACARA
Pada Hari Rabu, 20 Nopember 2002, (Buda Kliwon Wuku Dungulan) jam 08.00 wita telah dilaksanakan pemilihan dan pembentukan Pengurus Sekaha Teruna-Teruni Dadia Kulawarga Pasek Gelgel masa bakti 2002-2007, terpilih sebagai pengurus sbb:
1. Kelian : Nyoman Rawes
2. Wakil Kelian : Gede Ardana
3. Sekretaris : Made Suadnyana
4. Bendahara : Made Mertanadi
5. Perwakilan :
n Dusun Bantenan : Gede Mara
n Wilayah Sangket : Kadek Mujana
n Desa Wanagiri : Nyoman Raina
Sebelum Pengurus bersangkutan melaksanakan tugas, maka dilaksanakan upacara pelantikan pada hari Senin, 25 Nopember 2002. Demikianlah agar dapat dipergunakan sebagaimana mestinya.
Paruman kaping tiga, Buda Kliwon Sinta (Pagerwesi), tanggal 9 April 2003 masehi, galah: 10.00 -12.30 Wita, genah ring Bale Gong Sanggah Jajaran presida mutusang pebaos sekadi ring sor:
1. Ngeninin indik laporan keuangan sampun kecumponin olih krama sami
2. Indik Pelaksanaan Pewangunan Gedong Simpen: nyusun jadwal gotong royong, ngerereh dewasa, luas wangunan 4x5 m medaging 1 ruang lan wenten pelataran (ampik); dedosan ngayah Rp. 2500.
3. Ngewilangin rumah Gede Sutama Panji jage kebecikang seusan panen, tur pemedal kewaliang sekadi jatimula.
4. Krama sane wau pengantenan, kengin 6 bulan (saking pengantenan) ten negak sanggah tur lepas saking kewajiban mekrama.
5. Ngeninin pecaruan Tilem ke dasa ring Paibon lan Dewa Ayu ngangge siap brumbun tur tempekan kekenin peturunan Rp. 2000,-
6. Indik kendala ring piodalan di Siwa nenten wenten teruna-teruni sane sareng ngiasin tur masang luhur
7. Indik piodalan di Sanggah (Buda Wage Kelawu) lan di Paibon/Dewa ayu make tanggungjawab tukang bersih indik pemasangan lan mekarya penjor.
8. Indik ngiasin kemargiang jam 15.00 wita nyabran piodalan, mangda para kelian tempek nuntun teruna-teruni lan krama sane polih ngodalin mangde ngelaksanayang ngiasin.
Paruman Kaping Empat, Buda Kliwon Sinta (Pagerwesi), tanggal 5 Nopember 2003 masehi, galah: 10.00 -12.30 Wita, genah ring Bale Gong Sanggah Jajaran presida mutusang pebaos indik laporan keuangan pelaksanaan pembangunan lan melaspas ngeninin kekirangan saking polihan peturunan Rp. 574500,- tur sampun ketalangin antuk dana kas, laporan jinah kas taler sampun katerima saking paruman puniki. Make wicara kaping kalih indik pelaksanaan peturunan pembangunan kacumponin Rp. 10.000,- nyabran nem sasih tur ketaur pinih ungkur ring paruman Pagerwesi sane pacang rauh.
Paruman Kaping Lima, Buda Kliwon Sinta (Pagerwesi), tanggal 2 Juni 2004 masehi, galah: 10.00 -12.30 Wita, genah ring Bale Gong Sanggah Jajaran presida mutusang pebaos sekadi ring sor:
1. Atur piuning indik keadaan jinah krama tur sampun kasumkemin sekadi atur piuning.
2. Ngewilangin pesadok Jero Mangku Ketut Widiana, indik merarian ngayah dados pemangku mejalaran antuk wicara yuse sampun lingsir tur sakit.
3. Kecatri (kapilih) olih krama ngentosin pemangku Ketut Widiana inggih punika Gede Pasek Kaler.
4. Indik Kelian Tempekan Pura Dewa Ayu : Gede Suparma nunasang mangda kagentosin, saking alasang ten presida ngemargiang tugas kepengurusan lantur kagentosin antuk Wayan Artana (bantenan)
Paruman Kaping enem, Buda Kliwon Sinta (Pagerwesi), tanggal 29 Desember 2004 masehi, galah: 10.00 -12.30 Wita, genah ring Bale Gong Sanggah Jajaran presida mutusang pebaos sekadi ring sor:
1. Atur piuning indik jinah sampun katerima
2. Indik mecikang pralingga samian 6 buah kacumponin prabea Rp. 1000.000,- apasang (utawi 3 buah), indik genah mecikang kasuserah ring pengurus.
3. Atur piuning indik peturunan Pesiwaan silagatra Rp. 100.000,- tur dados cicil, nanging usulan krama mangda saking ngeraga medaftar dados anggota ring Silagatra.
Paruman kaping pitu, Buda Keliwon Sinta (Raina Pagerwesi, 27 Juli 2005)
1. Ring nepek piodalan Idha Bathara karama lanang istri mangda ngerentebin
2. Penanjung Batu krama sane merabian ring lian dadia (krama istri sane keambil) keni penanjung baru maka cihna paiketan pewarangan akehnyane Rp. 20.000,-
3. Piodalan ring Dewa Ayu nangken soma Kuningan sani keni penjor sejangjepnya Gede Punia
4. Ring Buda Wage Klawu piodalan Sanggah Jajaran Ketut Alit Dira keni penjor lan eteh-eteh penjor sejangkepnya
5. Ring Redite krama Tempekan Kawitan lan Paibon Gotong Royong mekarya beton ring kawitan lan Paibon
6. Laporan keuangan saking bendahara saldo nyane Rp. 2.320.300,-
Paruman kaping Kutus, Buda Keliwon Sinta (Raina Pagerwesi, 22 Pebruari 2006)
1. Pengecekan peturunan pembangunan nangken kaping empat
2. Rencana pabecikan prahyangan paruman malih ping pat (2 warsa) saking mangkin
3. Numbas kabel, mick lan pembelian Tape
4. Indik jinah saldo ipun Rp. 2.872.800,-
5. Kekenan ring Penyepian :
1) Ring Jajaran Caru : Nyoman Arimbawa; Gede Budarta lan Penjor Gede Punia
2) Ring Kawitan Caru: Nyoman Sumatra Guna; Gede Supada Liah lan Penjor: Nyoman Sumayasa
3) Ring Paibon/Dewayu caru: Putu Adita + Nyoman Rawes lan Penjor: Sedana Candra
Paruman kaping sia, Buda Keliwon Sinta (Raina Pagerwesi, 20 September 2006)
1. Penyusunan Panitia Pembangunan
Ketua Panitia : Nyoman Suarjana
Penggalian Dana: Gede Tinggen kesarengin antuk bendahara lan kelian-kelian tempekan
Seksi bangunan : Gede Sukanata
Gede Marga
Nyoman Toya
Nyoman Diasna
Nyoman Gelgel
2. Kekenan Apejatian : di Kawitan : Made Peneng Mertayasa; Galungan : Made Amerta Pasek; Kuningan: Nyoman Widana Guna; Pagerwesi : Putu Lila
3. Indik Jinah Saldon ipun Rp. 10.353.782,-
Paruman kaping Dasa, Buda Keliwon Sinta (Raina Pagerwesi, 18 April 2007)
1. Memantapkan indik pelaksanaan wewangunan
2. Indik wewangan manggeh sekadi dumun indik wilangan lan genah
3. Wewangunan kangen tender utawi pelelangan; inggian tukang saking krama utawi saking luar desa/krama
4. Klian tempekan di Kawitan manggeh ke abih antuk karam Ketut Widiasa
5. Indik Jinah Saldonnyane Rp. 12.410.782,-
Paruman Panitia Wewangunan (Purnama, 31 Mei 2007)
1. Maturan piuning ring kemulan tiga sakti
2. Indik sane Polih Ngelelang wangunan Bapak Made Parta saking Alassangker
3. Ring nagngken ngemargiang wewangunan krama kengin ngaturang pejati lan canang nyabran raina
4. Ngeninin persiapan wewangunan lan ngererh padewasaan
Paruman Panitia wewangunan 25 Oktober 2007
1. Mapiuninng ring kahyangan tiga
2. Ring mlaspas nunas tirta rauh ring catur prahyangan lan silagatra
3. Indik dudonan upakara upacara
4. Ngeruak ring Tumpek Landep
5. Indik banten ngayah sareng sami lan kekenan
6. Tembok penyengker kengin keangkat
7. Nunas tirta nyaluk peberataan
Paruman kaping solas, Buda Keliwon Sinta (Raina Pagerwesi, 1 4 Nopember 2007)
1. Jumlah pelinggih sami sane kagentosin 19 buah, lan kekalih wantah pabecikan (ngasrenin)
2. Putusan matur piuning tanggal 21 Nopember 2007
3. Ngeruak 24 Nopember 2007
4. Krama ngayah tanggal 21 Nopember 2007 semeng nagntos sore
5. Krama pertempekan keni pepson manut pewarah saking tukang banten
6. Rencana pemlaspas ring tegak piodalan ipun
7. Indik Jinah saldonnyane Rp. 24.476.443,-
Paruman kaping roras, Buda Keliwon Sinta (Raina Pagerwesi, 26 Pebruari 2008)
- Acara mlaspas nuju peodalan, akah pedagingan asrenin
- Pemargin banten rauh ring pulegembal
- Nunas tirta ring Sri Empu padang Keling, lan Sri empu Sri Mpu Wanagiri
- Maturang ring catur kahyangan manut ring Bisama
- Indik keuangan saldon ipunne Rp. 7.081.243,-
Paruman kaping telulas, Buda Keliwon Sinta (Raina Pagerwesi, 11 Juni 2008)
- Penelas dana pembangunan rauh mlaspas Rp. 75.116.600,-
- Krama negak sane nyungkemin ritatkala wewangunan puniki 119 KK
- Peturunan terus kelanturang Rp. 10.000,- ngenem sasih naur ring Pagerwesi
- Saldon jinah krama Rp. 718.643,-
Paruman kaping ping ping pat belas, Buda Keliwon Sinta (Raina Pagerwesi, 7 Januari 2009)
- Indik Pemangku manggeh sekadi dumun ten wenten pengembangan
- Krama kengin ngemargiang sebelan/cuntaka; yen wenten prade sinalih tunggil krama medue sawa (seda) krama ngambil cuntaka menurut uger-uger sekadi ring Desa Pakraman Sangket. Putusan paruman niki manggeh saking mangkin rauh paruman selanturne yen wenten perubahan
- Indik Jinah krama Saldon ipun Rp. 1.430.468,-
Paruman kaping ping limolas, Buda Keliwon Sinta (Raina Pagerwesi, 5 agustus 2009)
- Rencana mecikang prayangan ring Kawitan (kayu-kayu sane rapuh kegentosin)
- Kebakatan mekemit masing-masing prayangan Rp. 5000,-
- Ngelungsur banten krama ritatkala piodalan semeng Rp. 05.00 wita, ngelantur ngelus luhur
- Indik Jinah Krama Rp. 2.716.968,-
Paruman kaping ping enembelas, Buda Keliwon Sinta (Raina Pagerwesi, 3 Maret 2010)
- Nenten wenten unteng bebaos sane mabuat
- Indik Jinah saldonnyane Rp. 3.778.168,-
Paruman kaping ping pitulas, Buda Keliwon Sinta (Raina Pagerwesi, 29 September 2010)
- Wantah ngelaksanayang pemungutan iuran
- Indik Jinah saldonnyane Rp. 5.800.168,-
Paruman kaping ping pelekutus, Buda Keliwon Sinta (Raina Pagerwesi, 27 April 2011)
- Wantah ngelaksanayang pemungutan iuran
- Indik Jinah saldonnyane Rp. 9.798.237,-
Langganan: Entri (Atom)


text:
Liak kebaosang tuah Lina Aksara (Aksara Mati); Laya Aksara (Papitehan Aksara); Linging Aksara (Kecap Aksara/Munyin Aksara);
indik liak utawi leak, desti, teluh naranjana, aji wugig, pelet (bukan celak-red) maka miwah sane lian-lianan kawiaktiannyane pateh sakadi kabaos ring ajeng inucap, sakemawon indik tatuek maka miwah pangaptiannyane matiyosan. Indike punika meweh kabuktyang kawentenannyane. Yening pacang uning indike punika mangdane mlajahin sastra maka miwah ngelarang tapa brata yoga samadhi sane pingit turmaning mauttama. mawinan sampunang pisan nyugjagang indike punika duaning nenten pacang mikolihang dharma pamutus, samaliha wenten kode etik-nyane, kocap.